1. ------IND- 2019 0280 EE- HU- ------ 20190621 --- --- PROJET

TERVEZET

2019…….

Törvény a dohánytörvény módosításáról

A dohánytörvény a következőképpen módosul:

**1)** a 3. § (2) bekezdése a következőképpen módosul:

„(2) Dohányterméknek a dohányzásra szánt, a füst nélküli és a hőkezelt, nem égetett dohánytermékek minősülnek.”;

**2)** a 3. § (4) bekezdése a következőképpen módosul:

„(4) A füst nélküli dohánytermék olyan dohánytermék (beleértve a rágódohányt, a tüsszentésre szolgáló dohányterméket és a szájon át fogyasztott dohányterméket), amelynek felhasználása nem jár égési folyamattal, és amely nem minősül hőkezelt, nem égetett dohányterméknek.”;

**3)** a 3. § a következő (6) bekezdéssel egészül ki:

„(6) A hőkezelt, nem égetett dohánytermék olyan új dohánytermék-kategória, amelynek felhasználása nem jár a dohány égési folyamatával, és amelyet a dohány hevítésére szolgáló eszköz használatával fogyasztanak.”;

**4**) a 8. § (5) bekezdése első mondatának szövege a következő:

„A cigaretta, a cigarettasodrásra szánt fogyasztási dohány és a hőkezelt, nem égetett dohánytermék nem lehet jellegzetes ízesítésű.”;

**5**) a 8. § (6) bekezdése első mondatának szövege a következő:

„A cigaretta, a cigarettasodrásra szánt fogyasztási dohány, valamint a hőkezelt, nem égetett dohánytermék összetevői – például a szűrő, a papír, a csomagolás és a kapszula – nem lehetnek ízesítettek.”;

**6**) a 12. § (5) bekezdése első mondatának szövege a következő:

„Az e szakasz (1) bekezdésben szereplő információk a cigarettától és a cigarettasodrásra szánt fogyasztási dohánytól eltérő dohánytermék elsődleges csomagolására és gyűjtőcsomagjára felragasztott matricán is feltüntethetők.”;

**7)** a 13. § címsora a következőképpen módosul:

„**13. § Egészségvédő figyelmeztetések a** **dohányzásra szánt dohánytermékeken**”;

**8)** A 13. § (1) bekezdése a következőképpen módosul:

„(1) A dohányzásra szánt dohánytermékekkel kapcsolatos egészségvédő figyelmeztetések három kategóriába sorolhatók: általános figyelmeztetések, tájékoztatás és kombinált egészségvédő figyelmeztetések.”;

**9)** a törvény a következő 131. §-sal egészül ki:

„**131. Egészségvédő figyelmeztetés a hőkezelt, nem égetett dohánytermékeken**

(1) A hőkezelt, nem égetett dohánytermék elsődleges csomagolásán és minden gyűjtőcsomagján fel kell tüntetni az alábbi egészségvédő figyelmeztetést:

„Ez a dohánytermék károsítja az Ön egészségét és függőséghez vezet.”.

(2) Az e szakasz (1) bekezdésében meghatározott egészségvédő figyelmeztetésnek meg kell felelnie az e törvény 16. §-ának (6), (10), (11) és (12) bekezdésében meghatározott követelményeknek.

(3) E szakasz (2) bekezdésének rendelkezései mellett a hőkezelt, nem égetett dohánytermékekkel kapcsolatos egészségvédő figyelmeztetés:

1) a téglatest alakú csomagolásokon és minden gyűjtőcsomagon párhuzamos az elsődleges csomagolás vagy a gyűjtőcsomag oldalsó élével. Az egészségvédő figyelmeztetések szövege párhuzamos az e figyelmeztetések számára fenntartott felületen lévő fő szöveggel;

2) az elsődleges csomagolás és minden gyűjtőcsomag két legnagyobb felületén jelenik meg;

3) kitölti az elsődleges csomagolás és minden gyűjtőcsomag felületének 30%-át.”;

**10)** A 27. § (1) bekezdése a következőképpen módosul:

„(1) Tizennyolc éven aluli személy (a továbbiakban: *kiskorú*) részére a dohányzás, illetve a dohánytermék vagy a dohánytermékekkel azonos módon használt termék használata nem megengedett.”;

**11)** A 29. § (2) bekezdése a következőképpen módosul:

„(2) Az e szakasz (1) bekezdésében megállapított tilalom az elektronikus cigarettára és a hőkezelt, nem égetett dohánytermékre alkalmazandó, az (1) bekezdés 1. és 2. pontja pedig a dohánytermékekkel azonos módon használt egyéb termékekre is alkalmazandó.”;

**12)** A 30. § (5) bekezdése a következőképpen módosul:

„(5) Az e szakasz (2) bekezdésében megállapított korlátozások az elektronikus cigaretta és a hőkezelt, nem égetett dohánytermék fogyasztására is alkalmazandók.”;

**13)** a 31. § a következőképpen módosul:

„**31. § Dohányzás és hőkezelt, nem égetett dohánytermékek fogyasztása vendéglátóipari létesítményekben**

(1) A vendéglátóipari létesítményekben a dohányozás és a hőkezelt, nem égetett dohánytermékek fogyasztása csak a dohányzásra külön kijelölt területeken (dohányzóhelyiségekben) vagy a vendéglátóipari létesítmény közvetlen közelében lévő szezonálisan megnövelt szabadtéri területen megengedett.

(2) Az e szakasz (1) bekezdésében említett dohányzóhelyiség nem használható ételek értékesítésére, amely ételek készítését és helyszínen való felszolgálását vagy a helyszínen való felszolgálásukat foglalja magában.

(3) Az eladónak joga van megtagadni azon személy kiszolgálását, aki figyelmen kívül hagyja a dohányzásra és a hőkezelt, nem égetett dohánytermékek fogyasztására vonatkozó tilalmakat és korlátozásokat a vendéglátóipari létesítményben, és felkérni őt, hogy hagyja el a helyiséget.”;

**14)** a 47. § szövege a következőképpen módosul:

„A kiskorúak dohányzása, illetve dohánytermék vagy dohánytermékekkel azonos módon használt termék kiskorúak általi fogyasztása 10 egységig terjedő pénzbüntetéssel büntetendő.”;

**15)** a 49. § szövege a következőképpen módosul:

„Az olyan helyen történő dohányzás, illetve a hőkezelt, nem égetett dohánytermék vagy a dohánytermékekkel azonos módon használt termék olyan helyen történő fogyasztása, ahol a dohányzás, illetve a hőkezelt, nem égetett dohánytermék vagy a dohánytermékekkel azonos módon használt termék fogyasztása tilos, 20 egységig terjedő pénzbüntetéssel büntetendő.”;

**16)** Az 50. § (1) bekezdése a következőképpen módosul:

„(1) A dohányzás, illetve a hőkezelt, nem égetett dohánytermék vagy a dohánytermékekkel azonos módon használt termék fogyasztásának olyan helyen történő lehetővé tétele, ahol a törvény értelmében nem megengedett a dohányzás, illetve a hőkezelt, nem égetett dohánytermék vagy a dohánytermékekkel azonos módon használt termék fogyasztása, valamint a dohányzóhelyiséggel kapcsolatos követelmények megsértése 200 egységig terjedő pénzbüntetéssel büntetendő.”;

Az észt parlament elnöke

Tallinn, 2019 ...........................

Kezdeményezte a köztársaság kormánya 2019 ...........................-án/-én

Digitálisan aláírt